ET Euroopa Liidu Teataja C 94/14

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2010/C 94/10

Abi nr: XA 285/09

Liikmesriik: Prantsusmaa

Piirkond: Auvergne

Abikava nimetus või üksiktoetust saava äriühingu nimi: Assistance technique dans le cadre de la reprise des exploitations (région Auvergne)

Õiguslik alus: Délibération du Conseil régional no 09 — 21 89 des 22 et 23 juin 2009.

Articles L1511-2, L3231-2 et 3232-1 du Code général des collectivités territoriales

Abikavaga ettenähtud aastased kulud või ettevõtjale antava üksikabi üldsumma: 500 000 EUR

Eeldusel, et aastaeelarve eraldised heaks kiidetakse.

Abi suurim osatähtsus: 40 %

Abi hõlmab:

Analüüse ja nõustamisteenuseid, mis aitavad määratleda projekti vajalikud omadused enne selle käivitamist, samuti kriteeriumide välja töötamist projekti majandusliku suutlikkuse ja keskkonnasõbralikkuse tagamiseks ning projekti teostatavuse hindamiseks töökorralduse, kohalikku keskkonda sobitumise, toimimise sõltumatuse ja elujõulisuse seisukohast.

Abiga kaetakse 40 % kuludest ning selle ülemmäär on 800 EUR.

Iga-aastase järelevalve teostamine tehniliste, õigus-, rahandus- või majandusalaste aspektide üle kolme aasta jooksul. Abiga kaetakse sel juhul 25 % kuludest ning selle ülemmäär on 450 EUR.

Teenuseid hakkavad osutama struktuurid, kellele riigiabi üle kantakse. Projekti teostaja saab abi üksnes loonusena.

Rakendamise kuupäev: Alates 1. jaanuarist 2010, pärast seda, kui komisjonilt on saadud kättesaamisteatis, millel on märgitud meetme number, ning kui meetme kokkuvõte on avaldatud komisjoni veebisaidil.

Abikava või üksiktoetuse kestus: Kuni 31. detsembrini 2013.

Abi eesmärk: Tehnilise abi liiki abisid eraldatakse määruse (EÜ) nr 1857/2006 artikli 15 tingimuste kohaselt ning need võimaldavad toetada ja julgustada piirkonna ettevõtete ülevõtmist, andes huvitatud isikutele nende projektile vastavat toetust ja nõu.

Tänu piirkondlikule abile on ülevõtjatel võimalus saada asjatundlikke ja heatasemelisi nõuandeid, samuti üldtoetust projekti käivitamise, struktureerimise ja kuluarvestuse käigus ning pärast käivitamist kolme aasta jooksul järelevalvega seoses, millega antakse ülevõtjatele ja kohalikele kogukondadele parimad tagatised õnnestumiseks.

Asjaomane sektor/asjaomased sektorid: Kogu põllumajanduse esmatootmise valdkond (VKEd).

Abi andva ametiasutuse nimi ja aadress:

Monsieur le Président du Conseil régional Auvergne Direction de l’économie et de l’innovation Service Agriculture 13-15 avenue de Fontmaure B.P. 60 63402 Chamalières Cedex FRANCE

Veebileht: http://www.auvergne.org/public/upload/files/aides2010/agriculture/install-conseil.pdf

Muu teave: —

Abi nr: XA 286/09

Liikmesriik: Leedu

Piirkond: —

Abikava nimetus või üksiktoetust saava äriühingu nimi: Techninės paramos teikimas žemės ūkio sektoriuje

Õiguslik alus: Žemės ūkio šviečiamųjų renginių, žemės ūkio parodų, mugių, konkursų organizavimo finansavimo taisyklių projektas.

Abikavaga ettenähtud aastased kulud või ettevõtjale antava üksikabi üldsumma: 5 000 000 LTL (1 448 100 EUR vastavalt euro ametlikule kursile).

Abi suurim osatähtsus:

1. Kuni 90 % abikõlblikest kuludest põllumajandustootjate koolitamiseks (riiklikud ja piirkondlikud koolitused, rahvusvahelised koolitused ning teabematerjalide avaldamine): — loengupidajate, ürituste korraldajate ja teabematerjalide koostajate tasustamine ja sotsiaalkindlustusmaksed ning kasutustasud ja nendega seotud kulud; — teabevahetusteenustega seotud kulud (telefon, postiteenused, Internet); — transport; — lähetuskulud; — ruumide ja seadmete renditasu; — ürituskohtade sisustamine; — tõlkimine; — teabe- ja viitematerjali koostamis- ja/või soetamiskulud; — teabelehtede koostamine, küljendamine ja avaldamine (eksemplaride arv, jaotuskava, trükitud lehekülgede arv ja paberiliik täpsustatakse); — teabe levitamisega seotud kulud (üritusega seotud materjalide väljaandmise kulud, teadete ja teatiste avaldamine ajakirjanduses, raadios ja televisioonis); — põllumajandusega tegelevate inimeste koolitusega otseselt seotud korralduskulud (kaubad ja teenused).

2. Kuni 90 % rahvusvaheliste ja riigisiseste näituste ja messide ning põllumajanduslike võistluste ja konkursside korraldamisega ning neil osalemisega seotud abikõlblikest kuludest: — osalustasud; — reisikulud; — avaldamiskulud; — näituseruumide rentimine; — võistluse raames antavad sümboolsed auhinnad maksumusega kuni 863 LTL ühe auhinna ja võitja kohta.

Rakendamise kuupäev: Abikava jõustub pärast seda, kui komisjon on saatnud teate selle kättesaamise kohta, andnud sellele identifitseerimisnumbri ja avaldanud asjaomase kokkuvõtliku teabe internetis.

Esialgne jõustumiskuupäev: 28. detsember 2009.

Abikava või üksiktoetuse kestus: Kuni 31. detsembrini 2013.

Abi eesmärk: VKEd;

Tehniline abi põllumajandussektoris vastavalt komisjoni määruse (EÜ) nr 1857/2006 artiklile 15.

Asjaomane sektor/asjaomased sektorid: Põllumajandustoodete esmatootmine

Abi andva ametiasutuse nimi ja aadress:

Lietuvos Respublikos žemės ūkio ministerija Gedimino pr. 19 (Lelevelio g. 6) LT-01103 Vilnius LIETUVA/LITHUANIA

Veebileht: http://www.zum.lt/lt/teisine-informacija/isakymai/5256

Muu teave: Pärast jõustumist asendab käesolev riigiabikava eelmise abikava XA 148/07 „Technines paramos teikimas žemės ūkio sektoriuje” („Tehniline abi põllumajandussektoris”).

Käesoleva abikava rakenduseeskirjade kohaselt antakse ka vähese tähtsusega abi vastavalt määrustele (EÜ) nr 1998/2006 ja (EÜ) nr 875/2007 (põllumajandustoodete töötlemise ja turustamisega, kalatoodete tootmise, töötlemise või turustamisega ja muu tegevusega kui põllumajandustoodete esmatootmisega seotud füüsilistele ja juriidilistele isikutele).

Abi nr: XA 308/09

Liikmesriik: Austria

Piirkond: Austria

Abikava nimetus või üksiktoetust saava äriühingu nimi: Sonderrichtlinie des Bundesministers für Land- und Forstwirtschaft, Umwelt und Wasserwirtschaft zur Förderung der Landwirtschaft aus nationalen Mittel

Punkt 1 Allgemeiner Teil

Punkt 4 — Verarbeitung, Vermarktung und Markterschließung

Õiguslik alus: Landwirtschaftsgesetz 1992

Abikavaga ettenähtud aastased kulud või ettevõtjale antava üksikabi üldsumma: Eeldatavasti 3 500 000 EUR aastas

Abi suurim osatähtsus: Lubatavateks tootmis- ja personalikuludeks antakse abi kuni 80 % punktide 4.2.1, 4.2.3 ja 4.2.5 kohasteks ettevõtmisteks peamiselt põllumajandusliku esmatootmise ning põllumajanduse ja toiduainetetööstuse tegevuseks vastavalt üldise grupierandi määruse artiklitele 14 ja 15

Rakendamise kuupäev:

Abikava või üksiktoetuse kestus: Alates 1. veebruar 2010 kuni 31. detsember 2013

Abi eesmärk: Rahastamispõhimõtted

Põllumajandustoodete ja toiduainete pakkumise kohandamine vastavalt turu nõudmistele

Austria põllumajanduse ja toiduainetetööstuse kvaliteettoodete nõudluse suurendamine

Otseturustuse tõhustamine

Rahastamise objekt

Näitused ja messid, meetmed tööks avalikkusega, sh küsitlused ja turu-uuring põllumajanduses ja toiduainetetööstuses

Põllumajandussaaduste ja toiduainetetööstuse tooteauhinnad ja muud turuedendamismeetmed

Tootmise, töötlemise ja turustamise kvaliteedikontrolli meetmed

Asjaomane sektor/asjaomased sektorid: Kõik põllumajandussektorid

Abi andva ametiasutuse nimi ja aadress:

Bundesministerium für Land- und Forstwirtschaft, Umwelt und Wasserwirtschaft Stubenring 1 1012 Wien ÖSTERREICH

Veebileht: http://www.landnet.at/article/articleview/78527/1/5125/

Muu teave: Abi võivad saada kõik kõnealuse piirkonna objektiivselt kindlaksmääratud kriteeriumide alusel arvesse tulevad füüsilised ja juriidilised isikud (põllumajandusliku esmatootmisega tegelevad ettevõtjad).

Meede ei hõlma otsemakseid tootjatele.

VKEdele ettenähtud riigiabi meetmest „Töötlemine, turustamine ja turgude avamine” anti 23. detsember 2009 määruse (EÜ) nr 800/2008 artiklite 15, 26 ja 27 kohaselt teada ka sellistele ettevõtjatele, kes tegutsevad väljaspool põllumajandusliku esmatootmisega seotud valdkonda; identifitseerimisnumber on X 965/09.